Buckinghampaleis wil inmekaarstortBuckighampleis (terwyl dit darem nog staan) Buckinghampaleis, die woonplek van die Britse koningshuis, kan binnekort inmekaarstort, volgens Sir Alan Reid, hoof van die kroonraad. Die kroonraad moet die boekhouding van die koningin behartig. Die gebou met sy 775 vertrekke staan op die punt om ineen te stort weens ‘n groot agterstand in instandhouding. Behoorlike onderhoud is laas in 1913 gedoen, en gedeeltelike onderhoud in 1953 toe die koningin gekroon is. Windsor-kasteel se onderhoudswerk is ook baie ver agterstallig. Boonop het altwee geboue aansienlike hoeveelheid asbes, wat 20 jaar sal neem om te verwyder. Die geboue se instandhouding word deur ‘n nasionale fonds behartig, terwyl die koningin – een van die rykste persone ter wêreld, ook ‘n bydrae maak. Sy het die afgelope aantal jare kollektante gebruik om geld vir die restourasie in te samel, maar dit het telkemale dadels opgelewer. Bron: BuzzR